*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*95. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*a Bátaszéki Önkormányzati Tűzoltó Köztestület alapszabályának módosítása*

|  |
| --- |
| **Előterjesztő:** dr. Bozsolik Róbert polgármester **Készítette:** Takácsné Gehring Mária aljegyző **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**Pénzügyi és Gazdasági Bizottság: 2017. 04.25.. |

**Tisztelt Képviselő-testület!**

A képviselő-testület 2017. március 1-jén tárgyalta a Bátaszéki Önkormányzati Tűzoltóság Köztestület alapszabályát, és a 41/2017.(III.01.) önk-i határozatával elfogadásra javasolta a köztestület közgyűlésének. Az alapszabályt a köztestület közgyűlése a március 22-én megtartott ülésén – az előterjesztésnek megfelelően – elfogadta.

Pörböly időközben azonban jelezte, hogy nem kíván a köztestület tagja lenni, és erre vonatkozóan már 2012-ben hozott a képviselő-testülete egy döntést. Ezt figyelembe véve módosítottuk az alapszabály 1.6.1. és 4.1.1. pontját.

Kérem a tisztelt képviselő-testületet a határozati javaslat elfogadására.

**Határozati javaslat:**

**a Bátaszéki Önkormányzati Tűzoltóság Köztestület alapszabály módosításának véleményezéséről**

Bátaszék Város Önkormányzatának Képviselő-testülete tűz elleni védekezésről, a műszaki mentésről és a tűzoltóságról szóló 1996. évi XXXI. törvény 34. §-ában foglaltak alapján a Bátaszéki Önkormányzati Tűzoltóság Köztestület (a továbbiakban: Köztestület) Alapszabályának módosítását – a határozat melléklete szerinti tartalommal – elfogadásra javasolja a Köztestület közgyűlésének.

Határidő: 2017. április 30.

Felelős: Takácsné Gehring Mária aljegyző

 (a határozat megküldéséért)

Határozatról értesül: Köztestület, helyben

 TM-i Katasztrófavédelmi Igazgatóság,

 irattár